Retsgrundlaget for agenturets grundforordning, REACH-forordningen (EF) nr. 1907/2006, er artikel 114 i traktaten om Den Europæiske Unions funktionsmåde.

Formål Formålet med REACH-forordningen er at sikre såvel et højt beskyttelsesniveau for menneskers sundhed og miljøet, herunder fremme af alternative metoder til vurdering af stoffers farlighed, som fri bevægelighed for stoffer i det indre marked og samtidig styrke konkurrenceevne og innovation. (Artikel 1 i REACH-forordningen) Agenturet bør have en central rolle med hensyn til at sikre, at kemikalielovgivningen og beslutningsprocesserne samt det videnskabelige grundlag for disse nyder troværdighed hos alle interessenter og offentligheden. Agenturet bør også spille en central rolle i forbindelse med koordinationen af kommunikationen omkring denne forordning og dens gennemførelse. Det er derfor af afgørende betydning, at EU- institutionerne, medlemsstaterne, offentligheden i almindelighed og de berørte parter har tillid til agenturet. Af denne grund er det afgørende at sikre, at det er uafhængigt, at det har en stor videnskabelig og teknisk kapacitet samt kapacitet med hensyn til regulering, og tillige at der er åbenhed, og at det er effektivt (betragtning 95 til REACH-forordningen)

Opgaver Det Europæiske Kemikalieagentur blev oprettet til at forvalte og i nogle tilfælde udføre de tekniske, videnskabelige og administrative aspekter af REACH-forordningen og sikre konsekvens på EU- plan for så vidt angår disse aspekter (artikel 75 i REACH-forordningen). Agenturet skal også yde medlemsstaterne og EU- institutionerne den bedst mulige videnskabelige og tekniske rådgivning i spørgsmål vedrørende kemikalier, der falder ind under dets referenceområde, og som det får forelagt i overensstemmelse med bestemmelserne i REACH-forordningen (artikel 77, stk. 1, i REACH-forordningen). Agenturet har også opgaver, der vedrører klassificering og mærkning af kemiske stoffer, der følger af forordning (EF) nr. 1272/2008 om klassificering, mærkning og emballering. Navnlig skal agenturet give medlemsstaterne og EU- institutionerne den bedst mulige videnskabelige rådgivning og give industrien og medlemsstaternes myndigheder teknisk og videnskabelig vejledning.

1 - Bestyrelsen En repræsentant for hver medlemsstat udnævnt af Rådet og højst seks repræsentanter udnævnt af Kommissionen, inklusive tre enkeltpersoner uden stemmeret fra interesserede parter, samt to uafhængige personer udpeget af Europa-Parlamentet. (artikel 79 i REACH- forordningen) Opgaver: artikel 78 i REACH-forordningen og rammefinansforordningen for agenturerne. Primært at vedtage det årlige og det flerårige arbejdsprogram, det endelige budget, en almindelig beretning, forretningsordenen, at udnævne en disciplinærmyndighed over den administrerende direktør og at udpege et Klageudvalg og udvalgsmedlemmerne. 2 - Den administrerende direktør Opgaver: artikel 83 i REACH-forordningen. 3 - Udvalg Agenturet består af tre udvalg (Udvalget for Risikovurdering, Medlemsstatsudvalget og Udvalget for Socioøkonomisk Analyse) Opgaver: artikel 76, stk. 1, litra c-e) i REACH-forordningen. 4 - Forum for informationsudveksling om håndhævelsesaktiviteter Opgaver: artikel 76, stk. 1, litra f) i REACH-forordningen 5 - Sekretariatet Opgaver: artikel 76, stk. 1, litra g), i REACH-forordningen 6 - Klageudvalget Opgaver: artikel 76, stk. 1, litra h), i REACH-forordningen 7 - Ekstern revision Revisionsretten. 8 - Intern revision Kommissionens interne revisionstjeneste (IAS) 9 - Dechargemyndighed Parlamentet efter henstilling fra Rådet.

Budget (herunder ændringsbudget) 70,4 (66,4) millioner euro, herunder: Indkomst 1 gebyrer: 2,2 (3,8) millioner euro EU-bidrag: 66,6(62,6) millioner euro Ansatte pr. 31. december 2009 324 (220) stillinger i stillingsfortegnelsen Besatte stillinger: 293 (210) Andet personale: 62 (34) Kontraktansatte, udstationerede nationale eksperter og vikarer Antal ansatte i alt 355 (244) Fordelt på: — operationelle: 237 (164) — administrative og støttefunktioner: 118 (80)